open-index/open-wikipedia-markdown huggingface dataset:
ארלינג מלם

**ארלינג מלם** (בנורווגית: **Erling Malm**; 12 באוגוסט 1882 – 7 בנובמבר 1942) היה חבר במחתרת הנורווגית בזמן מלחמת העולם השנייה, וחסיד אומות העולם שפעל להצלת זוג יהודים ונתן מחסה בביתו באוסלו בזמן מלחמת העולם השנייה.

## ביוגרפיה
בנו של הווטרינר דר' אולה מלם, נולד ב-12 באוגוסט 1882, בנורווגיה. ארלינג למד משפטים ומונה לשופט בית המשפט העליון הנורווגי. הוא התגורר בעיר אוסלו. ארלינג נישא לראשונה בשנת 1909 לאאורה וורם-מולר, ולאחר מכן נישא בשנית לאוטה סטפאן בשנת 1911. נולדו להם שלושה ילדים. אחד מילדיהם, אולה ג'ייקוב מלם, למד רפואה והיה פעיל מרכזי במחתרת הנורווגית. מתוקף תפקידו אולה ג'ייקוב היה ממונה על מזכירות ועדת התיאום של המחתרת.

### הפעילות בתקופת השואה להצלת יהודים
ב-26 באוקטובר 1942 ביצעו הגסטאפו ומשטרת נורווגיה מעצר וגירוש מהמדינה של כל הגברים הנורווגים היהודיים מעל גיל 15. אולה ג'ייקוב מלם נקרא לפגישה במחתרת, שבה התבקש למצוא מקומות מסתור בטוחים למספר יהודים. אולה ג'ייקוב הצליח למצוא פתרון ל-14 יהודים, אך לא הצליח למצוא מקום מסתור לפרופסור צ'כי לרפואה, ד"ר יארושצ'י ואשתו. אולה ג'ייקוב פנה אל אביו לעזרה, ואביו הסכים להסתיר את זוג הפליטים בביתו באוסלו, ברחוב ליל בורגן מספר 14, עד להעברתם על ידי המחתרת לשוודיה. בעת שניסו לחצות את הגבול, הם נתפסו על ידי סיור משטרתי ונעצרו. פרופסור יארושצ'י נחקר על ידי הגסטאפו וחשף את שמו של ארלינג מלם. אלרינג מלם נעצר ב-3 בנובמבר 1942 באשמת סיוע ליהודים באמצעות מתן מחסה. ב-6 בנובמבר 1942 הובא מלם מתא מעצרו למרתף העינויים במפקדת הגסטאפו בוויקטוריה שטראסה. מחשש שישבר בעינויים ויסגיר את בנו, התאבד ארלינג מלם בתלייה בתאו בליל 7 בנובמבר 1942. בנו הוזהר ברגע האחרון שהגסטאפו מבקשים לעצור גם אותו והצליח להסתתר.

ב-11 בספטמבר 1994, הכיר יד ושם בארלינג מלם כחסיד אומות העולם.

## קישורים חיצוניים
* 
## הערות שוליים

קטגוריה:נורווגים חסידי אומות העולם
קטגוריה:ילידי 1882
קטגוריה:נפטרים ב-1942
אדוארד ברוק

**אדוארד ויליאם ברוק השלישי** (באנגלית: **Edward William Brooke III**; 26 באוקטובר 1919 – 3 בינואר 2015) היה פוליטיקאי אפרו-אמריקאי. ב-1966 היה לאפרו-אמריקאי הראשון שנבחר לסנאט של ארצות הברית. הוא ייצג את מסצ'וסטס בסנאט בשנים 1967–1979.

## ביוגרפיה
ברוק גדל והתחנך בוושינגטון הבירה. הוא בוגר בית הספר למשפטים של אוניברסיטת בוסטון לאחר ששירת בצבא ארצות הברית במהלך מלחמת העולם השנייה. לאחר שכהן כיושב ראש הקומיסיון הפיננסי של בוסטון, זכה ברוק בבחירות לתפקיד התובע הכללי של מסצ'וסטס ב-1962. בתפקידו זה ניהל וארגן את עבודת המשטרה בחשיפתו של החונק מבוסטון. ב-1966 הוא ניצח את המושל הדמוקרטי אנדיקוט פיבודי ברב מוחץ כדי בבחירות לייצוג מסצ'וסטס בסנאט.

בסנאט, ברוק זוהה עם האגף הליברלי של המפלגה הרפובליקנית. ב-1967 הגיע ברוק לישראל, יחד עם רעייתו, כאורח ההסתדרות הכללית של העובדים בארץ ישראל. הוא נמנה בין מנסחי חוק זכויות האזרח מ-1968, האוסר על אפליה בדיור ציבורי. ברוק הפך למבקר בולט של הנשיא ריצ'רד ניקסון והיה הרפובליקני הראשון בסנאט שקרא להתפטרותו של ניקסון לאור מעורבותו בפרשת ווטרגייט. ברוק נבחר מחדש בבחירות לסנאט שנערכו במסצ'וסטס ב-1972, אך הוא הובס על ידי פול סונגאס ב-1978.

לאחר שעזב את גבעת הקפיטול, ברוק עסק בעריכת דין בוושינגטון הבירה וב-2004 עוטר במדליית החירות הנשיאותית על ידי הנשיא ג'ורג' ווקר בוש. ב-3 בינואר 2015 נפטר ברוק בקורל גייבלס שבפלורידה.

## קישורים חיצוניים

* 
* 
* 

## הערות שוליים

קטגוריה:אמריקאים ילידי וושינגטון די. סי.
קטגוריה:בוגרי אוניברסיטת הווארד
קטגוריה:בוגרי בית הספר למשפטים באוניברסיטת בוסטון
קטגוריה:סנאטורים חברי המפלגה הרפובליקנית
קטגוריה:סנאטורים אפרו-אמריקאים
קטגוריה:חברי הסנאט של ארצות הברית ממסצ'וסטס
קטגוריה:קצינים אמריקאים במלחמת העולם השנייה
קטגוריה:אישים הקבורים בבית הקברות הלאומי ארלינגטון
קטגוריה:מעוטרי מדליית הזהב של הקונגרס
קטגוריה:מעוטרי מדליית החירות הנשיאותית
קטגוריה:מעוטרי כוכב הארד
קטגוריה:אמריקאים שנולדו ב-1919
קטגוריה:אמריקאים שנפטרו ב-2015
Ginetta G32

**Ginetta G32** היא מכונית ספורט, בתצורת מכונית קופה, מתוצרת יצרנית מכוניות הספורט והמרוץ הבריטית **Ginetta Cars**  אשר יוצרה  בין השנים 1989–1992.

מספר חלקים ממפרט דגם ה"Ginetta G32" נלקחו (ברישיון) מדגם פורד פיאסטה שייצרה "פורד אירופה", חברת בת של קונצרן הרכב פורד.

## תצורות "Ginetta G32"

* 2 דלתות - קופה
* 2 דלתות - רודסטר

## "Ginetta G32"

* 2 דלתות
* 2 מושבים
* מנוע פורד, מגדש טורבו
* מנוע מרכזי
* קיבולת מכל דלק - 44 ליטר
* תאוצה 0 - 100 קמ"ש היא 9.8 שניות (מנוע 1,597 סמ"ק)
* תאוצה 0 - 100 קמ"ש היא 8.2 שניות (מנוע 1,905 סמ"ק)

## דגמי "Ginetta G32"

* 1,600 (RS1600 Turbo)
* 1,900

## תמונות

קובץ:Ginetta (15066617268).jpg | דגם "Ginetta G32"
קובץ:G32 front.jpg | דגם "Ginetta G32"


קובץ:Logo ginetta.png | לוגו "Ginetta"


## ראו גם
* Ginetta G57 P2
* Ginetta G15

## קישורים חיצוניים

* 
* 
* 
* 
* 

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:מכוניות מנוע מרכזי
קטגוריה:דגמי מכוניות שהושקו ב-1989
קטגוריה:מכוניות בריטיות
קטגוריה:רכבי Ginetta
ברתולומאוס שינק

**ברתולומאוס (ברתל) שינק** (בגרמנית: **Bartholomäus Schink**; 27 בנובמבר 1927 – 10 בנובמבר 1944) היה נער גרמני פעיל בסניף קלן של תנועת הנוער הפיראטים של אדלווייס, שבמסגרתה התנגד למשטר הנאצי. שינק היה אחד משנים עשר פעילים אנטי-נאצים שנתלו בפומבי על ידי הגסטפו ב-10 בנובמבר 1944. בעקבות פעולות הקבוצה בה השתתף להצלת יהודים, הוכר בשנת 1984 על ידי יד ושם כחסיד אומות העולם.

## קורות חיים
שינק נולד בקלן להורים ממעמד הפועלים. בילדותו ראה אנשי אס אה מתעללים ביהודי, והמחזה השפיע עליו מאוד. כשהיה נער התנגד להצטרפות לתנועת הנוער ההיטלראי ובמקום זאת בחר להצטרף לתנועת הנוער המחתרתית הפיראטים של אדלווייס. התנועה הוקמה על בסיס תנועות הצופים הגרמניות, שפעלו לפני עליית הנאצים לשלטון בגרמניה, ואופיינה בליברליזם תרבותי (לדוגמה אי-הפרדה בין נערים ונערות) ובמרדנות והתנגדות לממסד הנאצי.

## פעילותו
בקיץ 1944 הקים הנס שטיינברוק, אסיר פוליטי שברח ממחנה הריכוז קלן-מסה, את קבוצת אהרנפלד בפרבר אהרנפלד (Ehrenfeld) בעיר קלן. שינק וחברו מהתנועה ז'אן יוליך הצטרפו לקבוצה זו, שמנתה באותו זמן למעלה ממאה חברים, ובהם גם אסירים פוליטיים ועובדי כפייה. הקבוצה עסקה בעיקר בפעילויות מחתרתיות נגד המשטר, כמו גנבת מזון והסתרת יהודים ומשתמטים מהצבא. חלק מהיהודים הוסתרו על ידי חברי הקבוצה במשך למעלה משנה בבניין בו פעלה הקבוצה. שינק ויוליך היו החברים העיקריים בתנועה שעסקו בהחבאת היהודים. ידוע כי פעילות השניים תרמה להצלת שישה יהודים לפחות, ואלו שמותיהם: רות ופריץ קרמר, פרידל רוטשילד קרמר, וולפגנג וגונתר שוורץ ופול אורבט.

באוקטובר 1944 נתפסו 12 מחברי הקבוצה על ידי הגסטפו, וביניהם שינק. ב-10 באוקטובר הם הוצאו להורג בתלייה פומבית ללא משפט, באשמת רציחות וגנבת חומרי נפץ.

## הנצחה
בשנת 1984 הוענקו אותות חסידי אומות העולם לשינק וליוליך על ידי יד ושם. בטקס נכחו אחותו של שינק, וגם ז'אן יוליך, שנשאר בחיים לאחר המלחמה. בנוסף, נקרא רחוב בקלן על שמו של שינק. בשנת 2004 יצא בגרמניה סרט העוסק בפיראטים של אדלווייס, ודמותו של שינק הופיעה בו.[ממוזער|[אבן נגף לזכרו של ברתולומאוס שינק שנמצא בפרבר אהרנפלד]]
## בתרבות הפופולרית
ברתולמאוס שינק מוזכר במשחק המחשב Assassin's Creed IV: Black Flag.

## לקריאה נוספת
*תיק חסיד מארכיון יד ושם

## קישורים חיצוניים

* קרן ראול ולנברג - הפיראטים של אדלווייס
* 

## הערות שוליים

קטגוריה:גרמנים חסידי אומות העולם
קטגוריה:אישים שהוצאו להורג בגרמניה
קטגוריה:מתנגדים גרמנים למשטר הנאצי
קטגוריה:מצילים בשואה: גרמניה
קטגוריה:חסידי אומות העולם שנרצחו
קטגוריה:גרמנים שנולדו ב-1927
קטגוריה:גרמנים שנפטרו ב-1944
רקוויאם לציפור

"**רקוויאם לציפור**" היא סדרת רישומים שצוירו על ידי אביבה אורי בשנים 1973–1976.

## תיאור
סדרת הרישומים "רקוויאם לציפור", נוצרו על ידי אביבה אורי בין שנים 1976-1973. מוטיב של ציפורים הופיע כבר בשנות ה-50 של המאה ה-20 בסדרת עבודות מוקדמת של אורי שנושאה נשרים. תיאורי ציפורים אלו נושאים אופי דינמי וכוחני, והן מוחלפות בסדרה זו בדימויים של ציפור מתה, בעלת אופי פיוטי ושברירי. עם זאת, במאמרה (1984) אודות האיקונוגרפיה של אורי, תיארה שרה ברייטברג-סמל גם את סדרת רישומי הרי חיפה, מן השנים 1963-1956, כמקור לסדרת רישומים זו. ברייטברג-סמל הצביעה על גלגול תיאור הנוף לכדי מבנה של שני מלבנים, המתארים את הארץ ואת השמיים ויוצרים תפיסה דואלית של העולם.

"רקוויאם לציפור" ממשיכה את השפה שפיתחה אורי, אולם שוברת דואליות זו. הן על ידי שבירה של הצורות המונוליטיות לכדי צורות קטנות ו-"מרחפות" בחלל (שבירה היוצרת קומפוזיציה סוערת), והן על ידי ערבוב שבין צורות כהות לצורות בהירות. בחלק מן העבודות הצורות המרחפות מאזכרות סמלים כגון האות X. לעיתים מופיעים בהן שרידים של דמות ציפור. בכך הן משמשת כמעין מחווה לציור השור השחוט של רמברנדט. בחלק מן העבודות אורי הוסיפה בחלקו התחתון של הרישום צורות מרובעות דשל מעין קברים או ארונות מתים.

חלק מן הסדרה הוצג בתערוכות היחיד של אורי שהתקיימה במוזיאון תל אביב בשנת 1977. בדומה לעבודה "קשירת חבל סביב המדינה" (אוקטובר 1973), אורי קשרה אותן אל מלחמת יום הכיפורים. עם זאת, העובדה כי רק חלק קטן מן הסדרה הוצג, הכהה את האופי הפוליטי של העבודות לטובת פרשנות ביוגרפית-רומנטי, המעצימה את יצירתה של אורי כביטוי של כדמות מיוסרת.

עבודות מן הסדרה מצויות באוסף מוזיאון תל אביב לאמנות, אוסף שרה ברייטברג-סמל, אוסף חברת הפניקס. חלק מן העבודות היו בעבר באוספי אישים כיגאל תומרקין, מנשה קדישמן, גבי בראון ואחרים.

## קישורים חיצוניים
*"רקוויאם לציפור" באתר מוזיאון תל אביב לאמנות

## הערות שוליים

קטגוריה:אביבה אורי
קטגוריה:רישומים
קטגוריה:רישום ישראלי
קטגוריה:יצירות משנת 1976
בלקניזציה של האינטרנט

**בלקניזציה של האינטרנט** (באנגלית: **Cyberbalkanization**, **Cyber-Balkanisation**, **Internet Balkanization** או **Splinternet**) הוא ביטוי המתאר את ההיבדלות של **[[האינטרנט]]** לקבוצות קטנות בעלות תחומי עניין דומים או אינטרסים משותפים עד לכדי מצב שהן מציגות גישה צרת-אופקים לאנשים שאינם שייכים אליהן ולכאלו המחזיקים בדעות מנוגדות להן.

מכיוון שהאינטרנט וטכנולוגיות מידע מקשרים בין אנשים המופרדים זה מזה גאוגרפית לרוב מייחסים להם את היכולת לגשר על פערים, לאחד בין קהילות, להרחיב את הדיון והחלפת המידע בתחומים שונים ולתרום לגלובליזציה. עם זאת, האינטרנט גם מאפשר לקבוצות שוליים בעלות השקפות לא סובלניות להתחבר זו לזו ובכך לשמש ככלי שמעודד אפליה.

הביטוי "בלקניזציה של האינטרנט" משלב את המונחים "אינטרנט" ו"בלקן". ההתייחסות לאזור הבלקן במקרה זה, היא בהקשר לשינויים הגאופוליטיים שהתרחשו בחצי האי הבלקני לאחר התמוטטות האימפריה העותמאנית במאה ה 19 וראשית המאה ה-20, אשר הובילה לפיצול האזור למדינות קטנות שהלכו והתבדלו זו מזו בהיסטוריה, בתרבות, בשפה ובדת.

לכאורה, הרושם שמתקבל לגבי האינטרנט הוא שהוא פתוח, מתופעל באופן שיתופי ומאוחד. הדבר מתבטא באפשרות לשלוח דואר אלקטרוני לביליוני משתמשי רשת, להשיק שירותים שיכולים להפוך לעסקים מאוד רווחיים (למשל Amazon), לקשר בין אנשים מכל העולם לצורך שיתוף ברעיונות ולהשפיע על ממשלים באמצעות רשתות חברתיות. אך בשני העשורים האחרונים, אנו עדים למספר שינויים שתורמים לתהליך הסגרגציה של האינטרנט.

אחד השינויים הבולטים הוא הגדילה המשמעותית של האינטרנט: בין השנים 2000 ל 2018 שיעור המשתמשים עלה ב 1,052% ומספר המשתמשים בעולם הנאמד הוא 4.157 מיליארד בקירוב. כמו כן חל שינוי במרכז הכובד של השימוש באינטרנט. אם בעבר רוב המשתמשים היו מארצות הברית ומדינות עולם דוברות אנגלית, הרי שכיום, מספר המשתמשים באזור אסיה הרבה יותר גבוה. בנוסף, חלה עלייה בעצמת רשתות המחשבים, בהתפשטות קישוריות הפס הרחב, במחשוב הענן ובאינטרנט של הדברים. כתוצאה מאלו ומשינויים מהותיים נוספים באינטרנט, ההשפעה השלילית של הפוליטיקה והכלכלה על השימוש המשותף באינטרנט ועל טבעה הגלובלי הולכת ומחריפה.

השימוש במילה "בלקניזציה" בהקשר של האינטרנט נעשה לראשונה, כפי הנראה, על ידי מארשל ואן אלסטין ואריק ברינג'לפסון (Erik Brynjolfsson), צמד חוקרים מהמכון הטכנולוגי של מסצ'וסטס במאמר שפרסמו בשנת 1996. מספר שנים לאחר מכן, בשנת 2001, השתמש קלייד ויין קרוז (Clyde Wayne Crews), חוקר במכון קאטו, במונח זה כדי לתאר את הרעיון של "רשתות אינטרנט מקבילות שיכולות להתקיים כיקומים נבדלים, פרטיים ואוטונומיים." בניגוד לואן אלסטין וברנינג'לפסון, שהשתמשו במונח לתאר תופעה שלילית, קרוז השתמשו במונח זה באופן חיובי.

## הערות שוליים

קטגוריה:אינטרנט
קטגוריה:ויקיפדיה: ערכים של משתמשים חדשים
קטגוריה:תרבות אינטרנט
המינימום של מאונדר

ממוזער|500px|upright=1.35|The Maunder Minimum shown in a 400-year history of sunspot numbers
**המינימום של מאונדר** (באנגלית: **Maunder Minimum**), הידוע גם כ"התקופה הממושכת עם מינימום כתמי שמש" ("prolonged sunspot minimum") הוא השם שניתן לתקופה שבין השנים 1645 ל-1715 הנכללת בעידן הקרח הקטן, בה הפכו כתמי שמש לנדירים ביותר, אירוע שתועד על ידי האסטרונומים של אותה תקופה.

התופעה קרויה על שמם של האסטרונומים האנגלים אדוארד מאונדר (Edward Walter Maunder) ואשתו אנני סקוט דיל מאונדר (Annie Scott Dill Maunder).

המינימום של מאונדר הצביע על פעילות כתמי שמש נמוכה כאשר אירופה וצפון אמריקה חוו חורף קר מאוד, ובאנגליה במהלך "עידן הקרח הקטן" נהר התמזה קפא למשך 7 שבועות.

בתקופה של המינימום של מאונדר היה ירידה של כתמי שמש במשך 70 שנה ללא עליה, כאשר המחזוריות הסדירה הידועה של השמש היא בת 11 שנים, וכוללת תקופה של 5 וחצי שנים של עליה בכתמי השמש ואז 5 וחצי שנים של ירידה בכתמי השמש.

### השפעות אקלימיות באירופה
המינימום של מאונדר התרחש בתקופת "עידן הקרח הקטן" וקשור לירידה ניכרת בטמפרטורות הממוצעות באירופה. בפורטוגל, לדוגמה, נרשמו בין השנים 1645–1715 חורפים קרים במיוחד, שלגים באזורים לא הרריים, גשמים עזים והצפות רחבות היקף שפגעו קשות ביבולים ובכלכלה החקלאית. בין השנים 1663–1665 הציפו נהרות מרכזיים כמו הדורו  והמונדהגו שטחים נרחבים, והובילו למשבר תזונתי ממושך. תנאים אלו גרמו לרעב, להתפרצות מגפות ,לתסיסה חברתית ונחשבים לגורמים תורמים עקיפים לאי-יציבות פוליטית, בין היתר לקראת המהפכה הצרפתית.

בנוסף, תצפיות מאותה תקופה מצביעות על ירידה במספר ימי השמש, תופעה העולה בקנה אחד עם פעילות סולארית מופחתת שנמדדה באותה תקופה.

השאלה אם קיים קשר סיבתי בין שתי התופעות, עדיין שנויה במחלוקת. מחקרים באוניברסיטה הטכנית של דנמרק והאוניברסיטה העברית בירושלים קשרו התפרצויות שמש גדולות לשינויים בעננים של כדור הארץ, ועננים כידוע משפיעים על הטמפרטורות הגלובליות. ההשערה הטובה ביותר הנוכחית עבור הגורם של עידן הקרח הקטן היא שזה היה תוצאה של התפרצות  וולקנית כלשהי. תחילתה של תקופת הקרח הקטנה התרחשה גם לפני תחילת המינימום של מאונדר. אם כתמי השמש הם הגורם להתקררות הגדולה  אז המינימום של מאונדר צפוי לחזור בשנת 2033. חלק מהמדענים חוזים שיש סיכוי של 20% סיכוי לשינויים משמעותיים במזג האוויר.

## קישורים חיצוניים
*
*אשכול של רוטר (Rotter) בנושא
*האם צפויה תקופת קרח קטנה בעשרות השנים הקרובות?, באתר הררית
* 

## הערות שוליים

קטגוריה:אסטרונומיה
קטגוריה:אקלים
קטגוריה:השמש
אליפות העולם בשחמט 2000 (פיד"ה)

**אליפות העולם בשחמט 2000** הייתה תחרות שאורגנה על ידי פיד"ה. בגמר וישוואנתן אנאנד ניצח בדו-קרב את אלכסיי שירוב והוכתר כאלוף העולם.

## רקע
מתכונת התחרות הייתה דומה לאליפות הקודמת. התחרות התנהלה בשיטת פלייאוף בהשתתפות מספר רב של שחמטאים. השלבים הראשונים כללו מפגש כפול. אם לא נוצרה הכרעה התקיים יום משחקים נוסף בו השחמטאים שיחקו משחקים מהירים עם זמן מוגבל. אלוף העולם לפי גרסת האיגוד ולדימיר קראמניק לא השתתף. גארי קספרוב ואנטולי קרפוב שהיו בעלי מד כושר גבוה לא השתתפו.

## משתתפי התחרות
280px|ממוזער|המשחק של אנאנד נגד חליפמן, 7 ביולי 2000
#  וישוואנתן אנאנד, 2762 - ניצח בתחרות
#  אלכסנדר מורוזביץ', 2756 - הודח בסיבוב הרביעי
#  מייקל אדמס, 2755 - הודח בחצי הגמר
#  אלכסיי שירוב, 2746 - הפסיד בדו-קרב על התואר
#  פטר לקו, 2743 - הודח בסיבוב השלישי
#  וסילי איוונצ'וק, 2719 - הודח בסיבוב השני
#  וסלין טופלוב, 2707 - הודח ברבע הגמר
#  יבגני ברייב, 2702 - הודח ברבע הגמר
#  מיכאל קרסנקוב, 2702 - הודח בסיבוב השני
#  רוסטם קסימג'אנוב, 2697 - הודח בסיבוב השלישי

אלוף העולם המכהן אלכסנדר חליפמן דורג במקום ה-21 והודח ברבע הגמר.

## שלבי הגמר
התחרות נערכה בניו דלהי, שבהודו (כולל שלב חצי הגמר) ובטהראן, שבאיראן (מפגש הגמר), במהלך נובמבר-דצמבר 2000.

## נציגי ישראל
* בוריס גלפנד דורג במקום ה-12 והודח בסיבוב הרביעי.
* איליה סמירין דורג במקום ה-14 והודח בסיבוב השני.
* לב פסחיס דורג במקום ה-44 והודח בסיבוב הראשון.
* אמיל סוטובסקי דורג במקום ה-45 והודח בסיבוב הראשון.

## דו-קרב על התואר
הדו-קרב נערך בטהראן. הוא היה במתכונת של 4 משחקים. לפי התקנות, אם לא הייתה הכרעה, היו מתקיימים שני סיבובים של שחמט מהיר. וישוואנתן אנאנד ניצח את אלכסיי שירוב והוכתר אלוף העולם בשחמט.

## קישורים חיצוניים
* משחקי הדו-קרב, באתר צ'סגיימס 

קטגוריה:תחרויות שחמט ב-2000
2000
קטגוריה:תחרויות שחמט בהודו
קטגוריה:תחרויות שחמט באיראן
קטגוריה:טהראן: ספורט
קטגוריה:2000 באסיה
דושאן בוזוליאק

**דושאן בוזוליאק** (נולד ב-5 בינואר 1985) הוא שחקן כדוריד סרבי.

ב-2009 החל את העונה המשמעותית בקריירה שלו יחד עם בוסניה סרייבו בשלב הבתים בליגת האלופות, שם הבקיע 12 שערים בשלב הבתים, ושיחק במספר משחקים בליגה האירופאית.

ב-2012 חתם במכבי אבישי מוצקין ונהיה לאחד השחקנים הבולטים בה והבקיע שערים רבים. שנה לאחר מכן חתם בהפועל אשדוד. 

ב-2017 חתם עם הקבוצה הספרדית "BM Sinfin". 

בנוסף לקריירת הספורט הוא עבד כדוגמן והופיע בשבוע האופנה של סרייבו.

## קישורים חיצוניים

* http://www.eurohandball.com/ec/cl/men/2009-10/player/523902/DusanBozoljac 
* http://blinker.co.il/קריות/קרית-מוצקין/כדור-יד-במוצקין-החליטו-לבנות-מחדש-את-הק/11819/
* 
* 

קטגוריה:קצרמר סרבים
קטגוריה:שחקני כדוריד סרבים
קטגוריה:ספורטאים סרבים בישראל
קטגוריה:דוגמנים סרבים
קטגוריה:סרבים שנולדו ב-1985
אלארד M

**אלארד M ** (באנגלית: **Allard M**) היא מכונית ספורט בתצורת קבריולה מתוצרת יצרנית הרכב הבריטית **Allard Motor Company Limited **  בין השנים 1947–1950.

מטה ומפעל היצרן "Allard Motor Company Limited" מוקם ברובע "Clapham", בלונדון.

## תצורות "אלארד M"
* 2 דלתות – קבריולה
* 2 דלתות – קופה, "איסוזו 117 קופה", גג קשיח (יוצרו 3 יחידות)

## "אלארד M"
* יוצרו כ־500 יחידות
* 2 דלתות (דלתות "התאבדות" – הדלתות נפתחות בניגוד לציר התנועה הקדמי)
* 4 מושבים
* מנוע פורד דגם פורד פיילוט

## תמונות

קובץ:Allard M1 1948.jpg | דגם "אלארד M"
קובץ:Blue Allard M in Morges 2013 - Front right 2.jpg | דגם "אלארד M"
קובץ:Blue Allard M in Morges 2013 - Front right 1.jpg | דגם "אלארד M"
קובץ:Blue Allard M in Morges 2013 - Front.jpg | דגם "אלארד M"
קובץ:Blue Allard M in Morges 2013 - Rear left.jpg | דגם "אלארד M"
קובץ:Allard M-Type Drophead Coupe 1948.jpg | דגם "אלארד M", שנת 1948
קובץ:Allard M Cabriolet 1948 schräg 1.JPG | דגם "אלארד M" שנת 1948
קובץ:1949-allard-automobile-archives.jpg | דגם "אלארד M", שנת 1949
קובץ:Blue Allard M in Morges 2013 - Interior.jpg | דגם "אלארד M" – מבט לתא הנהג


קובץ:Blue Allard M in Morges 2013 - Rear logo.jpg | לוגו היצרן "Allard" (שם מלא: "Allard Motor Company Limited") על הצד האחורי דגם "אלארד M"
קובץ:Blue Allard M in Morges 2013 - Bonnet logo.jpg | לוגו היצרן "Allard" (שם מלא: "Allard Motor Company Limited") על חזית דגם "אלארד M"


## ראו גם
* אלארד קליפר
* אלארד P1
* אלארד פאלם ביץ'

## לקריאה נוספת
* דגם "אלארד M" – תמונות (bonhams.com/auctions)

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1947
קטגוריה:מכוניות בריטיות
M
שרלוטה, נסיכת שאומבורג-ליפה

**שרלוטה, נסיכת שאומבורג-ליפה** (בגרמנית: **Charlotte, Prinzessin zu Schaumburg-Lippe**; 10 בספטמבר 1864 - 16 ביולי 1946), הייתה אשתו השנייה של וילהלם השני, מלך וירטמברג.

## ביוגרפיה
שרלוטה נולדה ב-10 בספטמבר 1864 בארמון ראטייבוריצ'ה שבבוהמיה, לוילהלם, נסיך שאומבורג-ליפה ולבטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל.

ב-8 באפריל 1886 התחתנה שרלוטה עם וילהלם, נסיך הכתר של וירטמברג, בנישואין שנועדו להעמדת יורש זכר לווילהלם, אולם לא נולדו להם ילדים. בני הזוג התגוררו בתחילה בלודוויגסבורג ובשטוטגרט, אולם לאחר מכן עברו להתגורר בפרידריכסהאפן, ובחלק מהזמן התגוררו בטירת הציד בבבנהאוזן.

בשנת 1890 נסעו וילהלם ושרלוטה לאנגליה, שם התחבבה על כולם, וכפי שאמרה עליה מרי, דוכסית יורק: "חיבבנו מאוד את שרלוטה, היא נשמה טובה וישרה, די נוצצת, ונראה שהיא מסתדרת היטב עם כל חברי בית וירטמברג".

לאחר מותו של דוד בעלה קרל הראשון, מלך וירטמברג, עלה בעלה וילהלם לשלטון בממלכת וירטמברג. וילהלם היה מלך מאוד פופולרי, והיה מכונה "האדון המלך", אולם שרלוטה לא הייתה כל כך פופולרית, והעדיפה לחיות חיים פרטיים ככל יכולתה. שרלוטה שהתעניינה באמנות ובתרבות, הייתה פעילה מאוד בחיי התרבות של הממלכה, ולעיתים קרובות הלכה לאופרה ולתיאטרון. לאחר תבוסת גרמניה במלחמת העולם הראשונה, נאלץ וילהלם להתפטר מתפקידו ב-30 בנובמבר 1918, ובני הזוג התגוררו בבבנהאוזן, וקיבלו קצבה שנתית ממדינת וירטמברג.

בשנת 1921 מת בעלה וילהלם השני, מלך וירטמברג, ולאחר מכן התגוררה שרלוטה שנשאה בתואר "דוכסית וירטמברג" בבדידות עד מותה. בשנת 1944 נפגעה שרלוטה משבץ, ונאלצה להשתמש בכיסא גלגלים. ב-16 ביולי 1946 מתה שרלוטה בבבנהאוזן, ובעת מותה הייתה המלכה הגרמנית האחרונה שהייתה בחיים.

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:גרמניות שנולדו ב-1864
קטגוריה:גרמנים שנולדו ב-1864
קטגוריה:נפטרות ב-1946
קימיקו באומן

**קימיקו אוסאדה באומן** (אנגלית: **Kimiko Osada Bowman**; 1927 – 13 בינואר 2019) הייתה סטטיסטיקאית אמריקנית ממוצא יפני. ידועה במחקריה בתחום שערוך התפלגויות ואמידת נראות מקסימלית, וכן בפעילותה למען אנשים עם מוגבלויות.

## ביוגרפיה
באומן נולדה ביפן. בגיל צעיר חלתה במחלת הפוליו והייתה למשותקת מהצוואר ומטה, אולם למדה ללכת שוב לאחר שנתיים של פיזיותרפיה.

באומן החלה בלימודי כלכלת הבית באוניברסיטת רדפורד, אך נשיא האוניברסיטה שכנע אותה ללמוד מדעים. ב-1960 סיימה את לימודיה והוענק לה תואר ראשון במתמטיקה ובכימיה. היא זכתה במלגה מטעם המכונים הלאומיים לבריאות (NIH) ללימודים במכון הפוליטכני של וירג'יניה והשלימה תואר שני (1961) ושלישי (1963) בסטטיסטיקה. קיבלה גם תואר שלישי בהנדסה מתמטית באוניברסיטת טוקיו (1987).

לאחר סיום לימודיה בווירג'יניה, עבדה במעבדה הלאומית באוק רידג'  עד פרישתה ב-1994. עם זאת, המשיכה לעבוד במכון כחוקרת אורחת.

באומן פעלה למען אנשים עם מוגבלויות. היא הייתה חברה בוועדת שוויון הזכויות במכון הלאומי למדעים וכן הייתה יושבת ראש הוועדה למען אנשים עם מוגבלויות. פעילותה בוועדה הובילה לתקצוב מענקי מחקר, מגורים מתאימים וציוד מיוחד לאנשים עם מוגבלויות שאפשרו את השתתפותם במחקר המדעי במכון. כן הייתה חברה בוועדה המיוחדת שהקים הנשיא קלינטון לקידום תעסוקת אנשים עם מוגבלויות, והייתה אחראית לחלק העוסק באנשים עם מוגבלויות במפקד האוכלוסין של שנת 2000.

## עבודתה המדעית
עבודתה המדעית של באומן התמקדה בתחום הסטטיסטי של אמידה, ובעיקר באמידת נראות מרבית. ביחד עם ל. ר. שנטון היא פיתחה נוסחאות לאמידה של מומנטים גבוהים של אומדי נראות מרבית, וכן לאמידת אחוזונים של התפלגויות פירסון. כן פיתחה אלגוריתמים לחישוב סדרות מתבדרות. במהלך הקריירה שלה פרסמה באומן 156 מאמרים מדעיים, שלושה ספרים, וכן שמונה פרקים בספרים.

## הכרה מקצועית
באומן נבחרה כעמיתה באיגוד האמריקני לקידום המדע ב-1970, וכעמיתה באיגוד האמריקני לסטטיסטיקה ב-1976 (באותה שנה עם ג'יין קלייר רידלי). ב-1978 נבחרה כעמיתה במכון הבינלאומי לסטטיסטיקה, וב-1987 לעמיתה במכון לסטטיסטיקה מתמטית.

## קישורים חיצוניים


* Snider, Val, Never Say Never, Statisticians in history, Amstat News, American Statistical Association, pp. 4–6
* Kimiko O. Bowman, Retired Senior Research Staff Member, Oak Ridge National Laboratory, Computer Science and Mathematics Division

* פרסומים של ק. באומן

## הערות שוליים

קטגוריה:סטטיסטיקאיות אמריקאיות
קטגוריה:סטטיסטיקאים אמריקאים
קטגוריה:בוגרות אוניברסיטת טוקיו
קטגוריה:בוגרי אוניברסיטת טוקיו
קטגוריה:בוגרי אוניברסיטת רדפורד
קטגוריה:בוגרי אוניברסיטת וירג'יניה טק
קטגוריה:מהגרים מיפן לארצות הברית
קטגוריה:אמריקאיות שנולדו ב-1927
קטגוריה:אמריקאים שנולדו ב-1927
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
וילהלם, נסיך שאומבורג-ליפה

**וילהלם, נסיך שאומבורג-ליפה** (בגרמנית: **Prinz Wilhelm zu Schaumburg-Lippe**; 12 בדצמבר 1834 – 4 באפריל 1906), היה נסיך גרמני וגנרל חיל הפרשים בצבא האוסטרו-הונגרי.

## ביוגרפיה
וילהלם נולד ב-12 בדצמבר 1834 בביקבורג שהשתייכה לנסיכות שאומבורג-ליפה, לגאורג וילהלם, נסיך שאומבורג-ליפה ולאידה, נסיכת ולדק ופירמונט, בתם של גאורג הראשון, נסיך ולדק ופירמונט ואוגוסטה, נסיכת שוורצבורג-זונדרסהאוזן. בין השנים 1854–1856 למד וילהלם באוניברסיטת בון, ובשנת 1859 הוא הצטרף לצבא האוסטרי. בשנת 1857 נתן לו אביו את טירת נאחוד, ובשנת 1861 הוא סיים את לימודיו באקדמיה הצבאית.

ב-30 במאי 1862 התחתן וילהלם בדסאו עם בטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, ממנה נולדו לו 8 ילדים. בשנת 1866 השתתף וילהלם במלחמת אוסטריה–פרוסיה כקצין בצבא האוסטרי. הוא הועלה לדרגת מיור על ידי הקיסר פרנץ יוזף הראשון, וקיבל את עיטור צלב ההצטיינות הצבאי. בשנת 1867 מונה וילהלם כחבר תורשתי של בית הלורדים האוסטרי, ובשנת 1871 הוא רכש את מזלטש. בשנת 1875 הוא קיבל את עיטור מסדר כתר הברזל מדרגה ראשונה, ובשנת 1876 הוא הועלה לדרגת אוברסט לוטננט. בשנת 1879 הוא הועלה לדרגת אוברסט ומונה למפקד רגימנט הדרגונים ה-14 (אלפרד הראשון, נסיך וינדיש-גראץ). בשנת 1885 הוא הועלה לדרגת גנרל מיור, ובשנת 1890 הוא הועלה לדרגת פלדמרשל-לוטננט. בשנת 1899 הוענק לו הצלב הגדול של מסדר לאופולד, ובשנת 1901 הוא הועלה לדרגת גנרל חיל הפרשים.

וילהלם התערב גם בפוליטיקה הבוהמית, וניסה להביא לידי פשרה בין הלאומנים הצ'כים לבין הפאן-גרמנים, ולשם כך הסתייע בקשריו עם הקיסר. וילהלם ניסה להביא ללגיטימיות של שתי הקבוצות האתניות, וקרא לזכויות שוות לשפות הגרמנית והצ'כית.

בשנת 1902 מתה אשתו בטילדיס, נסיכת אנהלט-דסאו, ובשנת 1904 מת בנו מקסימיליאן, נסיך שאומבורג-ליפה. ב-4 באפריל 1906 מתה כלתו לואיז, נסיכת דנמרק, וכמה שעות לאחר מכן מת אף וילהלם. ב-9 באפריל נערך טקס הלוויה צבאי, ובו השתתפו מלבד חתנו וילהלם השני, מלך וירטמברג אף פרנץ יוזף, קיסר אוסטריה ופרדריק השמיני, מלך דנמרק.

## משפחתו
ב-30 במאי 1862 התחתן וילהלם עם בטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, ממנה נולדו לו 8 ילדים:
* שרלוטה, נסיכת שאומבורג-ליפה (1864–1946), התחתנה עם וילהלם השני, מלך וירטמברג
* פרנץ יוזף, נסיך שאומבורג-ליפה (1865–1881)
* פרידריך, נסיך שאומבורג-ליפה (1868–1945), התחתן עם לואיז, נסיכת דנמרק
* אלברכט, נסיך שאומבורג-ליפה (1869–1842), התחתן עם אלזה, דוכסית וירטמברג
* מקסימיליאן, נסיך שאומבורג-ליפה (1871–1906), התחתן עם אולגה, דוכסית וירטמברג
* בטילדיס, נסיכת שאומבורג-ליפה (1873–1962), התחתנה עם פרידריך, נסיך ולדק ופירמונט
* אדליידה, נסיכת שאומבורג-ליפה (1875–1971), התחתנה עם ארנסט השני, דוכס סקסוניה-אלטנבורג
* אלכסנדרה קרולינה, נסיכת שאומבורג-ליפה (1879–1949), הייתה מיועדת להתחתן עם אלכסנדר הראשון, מלך סרביה, אולם לבסוף הוא התחתן עם דראגה מאסין

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:גנרלים אוסטרו-הונגרים
קטגוריה:גרמנים שנולדו ב-1834
קטגוריה:גרמנים שנפטרו ב-1906
קרחון אנדרו

**קרחון אנדרו** (באנגלית: **Andrew Glacier**) הוא קרחון הזורם לכיוון צפון מזרח לתוך מפרצון אוגנן שבמפרץ צ'ארקוט ממזרח לפסגות ובסטר בחצי האי טריטנטי שבצפון ארץ גרהאם שבאנטארקטיקה.

גובהו של הקרחון 442 מטרים מעל פני הים.
## היסטוריה
הקרחון מופה לראשונה בשנת 1948 על ידי הסקר הבריטי האנטארקטי. הקרחון נקרא על שם דוקטור ג'יימס דארבי אנדרו (James. Darby. Andrew), ששימש כרופא עבור הסקר, בתחנת מפרץ התקווה בין השנים 1946–1947.

## קישורים חיצוניים
* קרחון אנדרו באתר הסקר הגאולוגי של ארצות הברית
* קרחון אנדרו באתר גאזט SCAR של ממשלת אוסטרליה
* תצלום לוויין של הקרחון
* מזג אוויר עדכני עבור קרחון אנדרו
## הערות שוליים

אנדרו
קטגוריה:ערכים עם קואורדינטות
קרחון אנדרוז

**קרחון אנדרוז** (באנגלית: **Andrews Glacier**) הוא קרחון בשטח הפארק הלאומי הרי הרוקי, במדינת קולורדו שבארצות הברית.

גובהו של הקרחון 3,806 מטרים מעל פני הים, והוא משתרע בין מעבר אנדרוז (Andrews Pass) לאגם אנדרוז (Andrews Tarn).

בשל התחממות כדור הארץ קטנה מאסת הקרחון.

## לקריאה נוספת

* Matthew J. HOFFMAN, Andrew G. FOUNTAIN, Jonathan M. ACHUFF, **[http://glaciers.pdx.edu/fountain/MyPapers/HoffmanEtAl2007_FrontRangeCOglaciers.pdf 20th-century variations in area of cirque glaciers and glacierets, Rocky Mountain National Park, Rocky Mountains, Colorado, USA]**


## קישורים חיצוניים
* קרחון אנדרוז באתר הסקר הגאולוגי של ארצות הברית
* מפה טופוגרפית של אזור קרחון אנדרוז
* תיאור אגם אנדרוז
* מסלול ההליכה בין אגם אנדרוז לקרחון אנדרוז
* תצלומי קרחון אנדרוז
* מפת מסלול ההליכה בין אגם אנדרוז לקרחון אנדרוז
* קרחון אנדרוז באתר summitpost
*  - טיפוס על קרחון אנדרוז

## הערות שוליים

אנדרוז
בטילדיס, נסיכת אנהלט-דסאו

**בטילדיס, נסיכת אנהלט-דסאו** (גרמנית: **Bathildis von Nassau**, 29 בדצמבר 1837 - 24 בנובמבר 1916), הייתה אשתו של וילהלם, נסיך שאומבורג-ליפה.

## ביוגרפיה
בטילדיס נולדה בדסאו ב-29 בדצמבר 1837, לפרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל, בתם של וילהלם, נסיך הסן-קאסל ולואיזה שרלוטה, נסיכת דנמרק.

ב-30 במאי 1862 התחתנה בטילדיס עם וילהלם, נסיך שאומבורג-ליפה, בנו של גאורג וילהלם, נסיך שאומבורג-ליפה, ממנו נולדו לה 8 ילדים. ב-10 בפברואר 1902 מתה בטילדיס בטירת נאכוד, והיא בת 64 שנים.

## משפחתה
ב-30 במאי 1862 התחתנה בטילדיס עם וילהלם, נסיך שאומבורג-ליפה, ממנו נולדו לה 8 ילדים:
* שרלוטה, נסיכת שאומבורג-ליפה (1864–1946), התחתנה עם וילהלם השני, מלך וירטמברג
* פרנץ יוזף, נסיך שאומבורג-ליפה (1865–1881)
* פרידריך, נסיך שאומבורג-ליפה (1868–1945), התחתן עם לואיז, נסיכת דנמרק
* אלברכט, נסיך שאומבורג-ליפה (1869–1842), התחתן עם אלזה, דוכסית וירטמברג
* מקסימיליאן, נסיך שאומבורג-ליפה (1871–1906), התחתנה עם אולגה, דוכסית וירטמברג
* בטילדיס, נסיכת שאומבורג-ליפה (1873–1962), התחתן עם פרידריך, נסיך ולדק ופירמונט
* אדליידה, נסיכת שאומבורג-ליפה (1875–1971), התחתן עם ארנסט השני, דוכס סקסוניה-אלטנבורג
* אלכסנדרה קרולינה, נסיכת שאומבורג-ליפה (1879–1949)

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:ילידות 1837
קטגוריה:נפטרות ב-1902
לורנס קדלו

**לורנס אלן "לרי" קודלו** (באנגלית: **Lawrence Alan "Larry" Kudlow**; נולד ב-20 באוגוסט 1947) הוא פרשן שמרני, אנליסט כלכלי, אושיית טלוויזיה ופובליציסט אמריקאי ממוצא יהודי, שכיהן כיועץ הכלכלי הבכיר של הנשיא דונלד טראמפ ועמד בראש המועצה הלאומית לכלכלה, בהחליפו את גארי כהן שעזב במרץ 2018.

הוא נולד וגדל בניו ג'רזי, בנם של רות (לבית גרודניק) ואירבינג הווארד קודלו. משפחתו ממוצא יהודי, ובהמשך המיר קודלו את דתו לקתוליות.

קודלו התחתן 3 פעמים.

## קישורים חיצוניים

* 

## הערות שוליים

קטגוריה:בלוגרים אמריקאים
קטגוריה:בלוגרים יהודים
קטגוריה:בעלי טור יהודים אמריקאים
קטגוריה:עיתונאים יהודים אמריקאים
קטגוריה:בוגרי אוניברסיטת פרינסטון
קטגוריה:בוגרי אוניברסיטת רוצ'סטר
קטגוריה:יהודים שהתנצרו
קטגוריה:יהודים מומרים אמריקאים
קטגוריה:אמריקאים שנולדו ב-1947
צימוד אפאפטי

**צימוד אפאפטי** (באנגלית: **Ephaptic coupling**) הוא צורת תקשורת היפותטית בתוך מערכת העצבים, בה פעילותם החשמלית של מספר תאים מושפעת ברמה מסוימת האחת מהשנייה (ולרוב מסתנכרנת). תקשורת זו נבדלת מתקשורת ישירה במערכת העצבים דוגמת סינפסות חשמליות וסינפסות כימיות.

המונח עשוי להתייחס לצימוד בין סיבי עצב סמוכים (משיקים) הנגרמת מתחלופה של יונים בין התאים.

לחלופין, המונח עשוי להתייחס לצימוד חשמלי של סיבי עצב כתוצאה משדות חשמליים מקומיים (LFP). בשני המקרים, צימוד אפאפטי יכול להשפיע על סנכרון ותזמון של ירי פוטנציאלי פעולה בנוירונים.

קבוצות מחקר רואות בקיומו של צימוד אפאפטי חשיבות רבה, בין השאר בשל היותו אמצעי נוסף להעברת אינפורמציה בין תאי עצב או קבוצות תאי עצב בתוך מערכת העצבים המרכזית.

עצם היתכנותה של התופעה שנויה במחלוקת. לאורך השנים, נמצאו עדויות לקיומה של התופעה בתנאי מבחנה (*[[In Vitro|in-vitro]]*), מחוץ לאורגניזם החי (*[[:en:Ex_vivo|ex-vivo]]*) וכן בתוך האורגניזם החי (*[[In Vivo|in-vivo]]*). אולם, מחקרים אלו עשו שימוש בשדות חשמליים מלאכותיים (אקסוגניים) וטרם הודגמה השפעתו של שדה חשמלי שמקורו בפעילותו האנדוגנית של האורגניזים. על כן, לצד מודלים תאורטיים התומכים ברעיון יש הטוענים כי השפעתה של התופעה בתנאים אלו, אם בכלל קיימת, היא זניחה.

מיאליניזציה (תהליך עטיפת האקסונים בשכבות מיאלין) נחשבת לגורם המעכב תופעות של צימוד אפאפטי.

## הערות שוליים

קטגוריה:מעבר אותות
קטגוריה:אלקטרופיזיולוגיה
קטגוריה:מערכת העצבים
פיליפ השני, רוזן שאומבורג-ליפה

**פיליפ השני, רוזן שאומבורג-ליפה** (בגרמנית: **Philipp II von Schaumburg-Lippe**; 5 ביולי 1723 – 13 בפברואר 1787), היה רוזן ליפה-אלפרדיסן בין השנים 1749–1777, ולאחר מכן רוזן שאומבורג-ליפה בין השנים 1777–1787.

## ביוגרפיה
פיליפ נולד ב-5 ביולי 1723 בביקבורג שהשתייכה לרוזנות שאומבורג-ליפה, לפרידריך ארנסט, רוזן שאומבורג-ליפה-אלפרדיסן ולאליזבת פיליפינה פון פרייזנהאוזן, בתם של פיליפ זיגיסמונד פון פרייזנהאוזן וסופיה אליזבת פון דיטפורט.

בשנת 1749 מת אביו פרידריך ארנסט, רוזן שאומבורג-ליפה-אלפרדיסן, ופיליפ עלה לשלטון במקומו. בשנת 1777 מת דודנו וילהלם, רוזן שאומבורג-ליפה ללא יורשים, ופיליפ ירש את רוזנות שאומבורג-ליפה. ב-13 בפברואר 1787 מת גאורג וילהלם, ובנו גאורג וילהלם עלה לשלטון במקומו.

## משפחתו
ב-6 במאי 1756 התחתן פיליפ בוויימאר עם ארנסטינה אלברטינה מסקסוניה-ויימאר, בתם של ארנסט אוגוסט הראשון, דוכס סקסוניה-ויימאר-אייזנך ואלאונורה וילהלמינה מאנהלט-קתן, ממנה היו לו 4 ילדים:
* קלמנס אוגוסט (1757–1757)
* קרל וילהלם (1759–1780)
* גאורג קרל (1760–1776)
* פרדריקה אנטוינטה (1762–1777)

ב-10 באוקטובר 1780 התחתן פיליפ עם יוליאנה, רוזנת הסן-פיליפסטאל, בתם של וילהלם, רוזן הסן-פיליפסטאל ואולריקה אלאונורה, רוזנת הסן-פיליפסטאל-בארכפלד, ממנה היו לו 4 ילדים:
* אלאנורה לואיזה (1781-1783)
* וילהלמינה שרלוטה (1783-1858)
* גאורג וילהלם (1784-1860)
* קרולינה לואיזה (1786-1846)

## קישורים חיצוניים

* בית שאומבורג-ליפה
* 

קטגוריה:רוזנים גרמנים
קטגוריה:גרמנים שנולדו ב-1723
קטגוריה:נפטרים ב-1787
הקראה (אמנות הבמה)

באמנויות הבמה, **הקראה** היא שלב עבודה הקיים בענפי הקולנוע, הטלוויזיה, הרדיו והתיאטרון, ובמהלכו מתבצעת קריאה מאורגנת של התסריט.

## בסרטים
שלב הקריאה הוא אבן דרך חשובה בהפקת רוב הסרטים. בשלב זה נמצאים כל העוסקים במלאכת הפקת הסרט. לעיתים קרובות מדובר בפעם הראשונה בה מבוצע התסריט בצורה חיה, וזוהי גם הזדמנות להבין את הדרך בה ישחקו השחקנים את דמויותיהם ותפקידיהם. דיאלוגים מיותרים, מצבים לא הגיוניים או קטעים משעממים יכולים להתגלות במהלך שלב הקריאה, כשהם לא התגלו במהלך כתיבת התסריט.

## לקריאה נוספת
* אז אתה רוצה להיות מנהל תיאטרון? (2004) מאת סטיבן אונווין 
* התמדה בחזון: מדריך להפקת סרט בתקציב של פחות מ-30,000 דולר (1995), מאת ג'ון גספארד, דייל ניוטון, גספרד ניוטון, 

## הערות שוליים

קטגוריה:מונחים בתיאטרון
קטגוריה:טלוויזיה
קטגוריה:רדיו
קטגוריה:מונחים בקולנוע
קטגוריה:מונחים בטלוויזיה
קרחון בירד

קרחון בירד (באנגלית: **Byrd Glacier**) הוא קרחון גדול באנטארקטיקה.

אורכו של הקרחון 136 קילומטרים, ורוחבו 24 קילומטרים, והוא הקרחון השני בגודלו בעולם.

הקרחון מנקז חלק ניכר מרמת הקוטב, והוא זורם מזרחה בין רכס בריטניה והרי צ'רצ'יל עד שהוא נשפך אל מדף הקרח רוס במפרצון בארן. קרחון בירד הוא זרם הקרח העיקרי המזין את מדף הקרח רוס.

הקרחון מגיע לעומק של 2,780 מטרים מתחת לפני הים, והעמק שמתחת לקרחון הוא האתר השני הנמוך ביותר על פני כדור הארץ שאינו מכוסה מי ים, עמוק פחות רק מקרחון דנמן.

## היסטוריה
שמו של הקרחון ניתן לו על ידי ועדת השמות האנטארקטית של ניו זילנד. הקרחון נקרא על שם אדמירל ריצ'רד בירד, איש הצי האמריקאי וחוקר אנטארקטיקה.

## לקריאה נוספת
• S.R.M. LIGTENBERG, J.T.M. LENAERTS, M.R. VAN DEN BROEKE, T.A. SCAMBOS, **[https://www.igsoc.org/journal/60/219/t13J116.pdf On the formation of blue ice on Byrd Glacier, Antarctica]**, Journal of Glaciology, Vol. 60, No. 219, 2014 P 41

• C.J. VAN DER VEEN, L.A. STEARNS, J. JOHNSON, B. CSATHO, **[http://www.ccpo.odu.edu/~klinck/Reprints/PDF/vanderveenJGlac2014.pdf Flow dynamics of Byrd Glacier, East Antarctica]**, JJournal of Glaciology, Vol. 60, No. 224, 2014 P 1053

• Ute Christina Herzfeld, **[https://books.google.co.il/books?id=fIrcBQAAQBAJ&pg=PA244&lpg=PA244&dq=%22Byrd+Glacier%22&source=bl&ots=TT1ABf7H7m&sig=cCRN2ThYjVklCvj27TN9k3UctHE&hl=en&sa=X&ved=0ahUKEwjS6YKgx-zZAhWDKMAKHTbDBII4FBDoAQg6MAQ#v=onepage&q=%22Byrd%20Glacier%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, P 243-244

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA709&lpg=PA709&dq=%22Byrd+Glacier%22&source=bl&ots=PEmjiXwe0w&sig=fxrYUuUt32MR1dKCXm5ohVQR-sQ&hl=en&sa=X&ved=0ahUKEwign4zpy-zZAhVKI8AKHUguDQ44KBDoAQhIMAc#v=onepage&q=%22Byrd%20Glacier%22&f=false The Transantarctic Mountains: Rocks, Ice, Meteorites and Water]**, P 709

## קישורים חיצוניים

* קרחון בירד באתר הסקר הגאולוגי של ארצות הברית
* תיאור קרחון בירד ותצלומי הקרחון באתר נאס"א
* קרחון בירד באתר מרכז מחקר הקרחונים של אנטארקטיקה
*  - מדידת שינויים בזרימתו קרחון בירד

## הערות שוליים

בירד
קטגוריה:ערכים עם קואורדינטות
קטגוריה:ארצות הברית באנטארקטיקה
הרי מואב

ממוזער|250px|תמונה ממדבר יהודה. באופק: הרי מואב
**הרי מואב** הם רכס הרים בתחום מחוז כרכ בממלכת ירדן, ממזרח לנהר הירדן, בין נחל זרד לנחל ארנון. רכס ההרים נקרא על שמה של ממלכת מואב ששכנה באזור.

## קישורים חיצוניים
* גילויים מהרי מואב, באתר מסע אחר
* 
* הרי מואב, כפי שצייר אותם ג'ון סינגר סרג'נט, באתר גלריית טייט

מואב
קטגוריה:אסיה: רכסי הרים
קטגוריה:מואב
ראשד א-דין סנאן

**ראשד א-דין סנאן** (בערבית: **راشد الدين سنان**, היה ידוע גם בכינוי "השייח' של ההרים" (בערבית: **شيخ الجبل**, שיח' אלג'בל); 1132–1193) היה איש דת אסלאמי, מנהיג הפלג הסורי של זרם האסמאעילים הניזארים, ואחד מגדולי הפוליטיקאים בהיסטוריה של האסלאם.

## חייו
ראשד א-דין סנאן נולד בשנת 1132 בבצרה שבדרום עיראק, למשפחה מבוססת ובעלת שם. על פי האוטוביוגרפיה שלו, שרק פיסות ממנה שרדו, הגיע ראשד בעודו נער למרכז של החשישיון שבאלמות בפעם הראשונה לאחר ויכוח סוער עם אֶחיו, ועבר שם הכשרה מסורתית על פי דרכי המסדר. בשנת 1162, מנהיג המסדר דאז שלח את ראשד לסוריה, ושם הוא הכריז על תחילתו של עידן אסלאמי חדש.

ראשד נהנה מעצמאות מהותית מהמרכז שבאלמות, וכמה כתבי יד אף מייחסים לו מעמד חצי אלוהי.

אויבו המושבע, הסולטאן סלאח א-דין, שלט במצרים ובסוריה משנת 1174 ועד שנת 1193. סלאח א-דין הצליח פעמיים להינצל מניסיון התנקשות שניסו להוציא אל הפועל אנשיו של ראשד. לאחר ההתחמקות מניסיונות ההתנקשות בו, הצעיד סלאח א-דין את צבאו אל תוך מחוז חלב, והשמיד שם את נכסיהם של האסמאעילים הניזארים.

בשנת 1176 הוביל סלאח א-דין מצור כבד על מסיאף, שהייתה אז מעוזם של אנשיו של ראשד א-דין סנאן, אך לבסוף הוא הסיר את המצור, לאחר שהתרחשו שני אירועים חריגים. על פי אחת העדויות, לילה אחד, השומרים של סלאח א-דין הבחינו באור כלשהו אשר מגיע מהגבעות של מסיאף, ויורד אל עבר המחנה האיובי. סלאח א-דין הקיץ משנתו, והבחין בדמות עוזבת את האוהל שלו. הוא הבחין שהאבוקות שסביב אוהלו כבו, ולצד מיטתו הוא מצא רקיק חם שצורתו אופיינית לחשישיון, ומעליו היה פגיון משוח ברעל, שהיה נעוץ בו פתק. הפתק הכיל איום מפורש, שאם המצור לא יוסר, סלאח א-דין יחוסל. לאחר מכן, העיר סלאח א-דין את כל המחנה בצעקות, וטען שראשד א-דין בעצמו היה הדמות שהוא ראה עוזבת את האוהל שלו. כתוצאה מהמקרה הזה, סלאח א-דין הורה לשומרים שלו להגיע להסכם עם ראשד א-דין. הוא הבין שלא יוכל עוד להתחמק מהמתנקשים של החשישיון, ולכן ביקש לחבור אליהם, דבר שהוביל את הצלבנים לצאת נגדו.

הפעולה הבולטת האחרונה של ראשד א-דין סנאן בוצעה בשנת 1191, שנתיים לפני מותו – הוא הורה על התנקשות במלך קונרד ממונפראטו, וההתנקשות הצליחה. עד היום לא ידוע אם ההתנקשות בוצעה בשיתוף פעולה עם סלאח א-דין, או עם ריצ'רד הראשון, מלך אנגליה, אך הסברה ההיסטורית המקובלת היא שההתנקשות בוצעה בשיתוף פעולה צמוד עם אחד מהם.

בשנת 1193 כתב ראשד א-דין מכתב לדוכס של אוסטריה, לאופולד ה-5, לבקשתו של ריצ'רד הראשון, ובו הוא קיבל אחריות על מתן הפקודה שהובילה להתנקשות המוצלחת בקונרד ממונפראטו, התנקשות שרבים האשימו בה את ריצ'רד הראשון.

ראשד א-דין סנאן נפטר בשנת 1193, במבצר המערה שבמסיאף שבסוריה. המשיך את דרכו אדם אחר מאלמות, אשר קיבל לידיו את מושכות השלטון וההנהגה של החשישיון.

## ראו גם
* אסלאם שיעי
* חסן-י סבאח
* אסלאם
* חדית' ע'דיר ח'ם
* אסמאעיליה

## קישורים חיצוניים

* 

## הערות שוליים

קטגוריה:אנשי דת מוסלמים
קטגוריה:ילידי 1130
קטגוריה:אסמאעילים
קטגוריה:נפטרים ב-1192
יוליאנה, רוזנת הסן-פיליפסטאל

**יוליאנה, רוזנת הסן-פיליפסטאל** (בגרמנית: **Landgräfin Juliane von Hessen-Philippsthal**; 8 ביוני 1761 – 9 בנובמבר 1799), הייתה אשתו של פיליפ השני, רוזן שאומבורג-ליפה.

## ביוגרפיה
יוליאנה נולדה ב-8 ביוני 1761 בזוטפן שבהולנד, לווילהלם, רוזן הסן-פיליפסטאל ולאולריקה אלאונורה, רוזנת הסן-פיליפסטאל-בארכפלד, בתם של וילהלם, רוזן הסן-פיליפסטאל-בארכפלד ושרלוטה וילהלמינה, נסיכת אנהלט-ברנבורג-שאומבורג-הוים. יוליאנה בילתה חלק מימי נעוריה בס-הרטוחנבוס, שם שימש אביה כגנרל הולנדי, והיא קיבלה חינוך גרמני.

ב-10 באוקטובר 1780 התחתנה יוליאנה עם פיליפ השני, רוזן שאומבורג-ליפה, ממנו נולדו לה 4 ילדים. ב-1787 מת בעלה פיליפ, ובנה גאורג וילהלם עלה לשלטון במקומו. בשל גילו הצעיר שלטה יוליאנה ברוזנות עד לבגרותו. זמן קצר לאחר מות בעלה פלש וילהלם התשיעי, רוזן הסן-קאסל לרוזנות, בטענה כי מקור השושלת הוא בנישואים מורגנטיים, אולם לאחר חודשיים נאלץ לפנות את הרוזנות, בעקבות פסקו של בית המשפט הקיסרי.

ב-13 בפברואר 1787 מת אביו פיליפ השני, רוזן שאומבורג-ליפה, וגאורג וילהלם עלה לשלטון במקומו. בשל גילו הצעיר שלטה אמו יוליאנה, רוזנת הסן-פיליפסטאל ברוזנות עד לבגרותו. זמן קצר לאחר מות אביו פלש וילהלם התשיעי, רוזן הסן-קאסל לרוזנות, בטענה כי מקור השושלת הוא בנישואים מורגנטיים, אולם לאחר חודשיים נאלץ לפנות את הרוזנות, בעקבות פסקו של בית המשפט הקיסרי.

ממשלת יוליאנה נחשבת לטובה ביותר, והיא ביצעה רפורמות עמוקות בכלכלה ובחינוך, קיצצה את הוצאות החצר, המשיכה במדיניות הסובלנית של חמותה כלפי היהודים, ואף הצליחה לאכוף קיצוצי מיסים. כמו כן היא מינתה את ברנהרד כריסטוף פאוסט לרופאה האישי, ותמכה בו באופן משמעותי בהכנסת חיסון נגד אבעבועות שחורות.

ב-9 בנובמבר 1799 מתה יוליאנה כתוצאה מהקור העז, והרוזן פון-וולמודן-גימבורן הפך לעוצר הרוזנות במקומה.

## משפחתה
ב-10 באוקטובר 1780 התחתנה יוליאנה עם פיליפ השני, רוזן שאומבורג-ליפה, ממנו נולדו לה 4 ילדים:
* אלאנורה לואיזה (1781–1783)
* וילהלמינה שרלוט (1783–1858)
* גאורג וילהלם (1784-1860)
* קרולינה לואיזה (1786–1846)

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית הסן
קטגוריה:ילידות 1761
קטגוריה:נפטרות ב-1799
מפרצון בארן

**מפרצון בארן** (באנגלית: **Barne Inlet**) הוא מפרצון שרוחבו כ-30 ק"מ, אליו זורם קרחון בירד.

המפרצון ממוקם בין כף קר וכף סלבורן, בצידו המערבי של מדף הקרח רוס שבאנטארקטיקה.

## היסטוריה
המפרצון התגלה על ידי משלחת דיסקברי שחקרה את אנטארקטיקה בין השנים 1901–1904. המפרצון נקרא על שם סגן מייקל בארן, איש הצי המלכותי הבריטי, חבר המשלחת, אשר מיפה את החוף בו ממוקם המפרצון (וגילה אותו) בשנת 1903.

## קישורים חיצוניים
* מפרצון בארן באתר הסקר הגאולוגי של ארצות הברית
* מפרצון בארן באתר מרכז המידע האנטארקטי של ממשלת אוסטרליה

## הערות שוליים

בארן
קטגוריה:ערכים עם קואורדינטות
סביהה גקצ'ן

ממוזער|180px|פסלה של גקצ'ן במוזיאון התעופה באיסנטבול
**סבּיהה גקצ'ן** (Sabiha Gökçen; 22 במרץ, 1913, בורסה, האימפריה העות'מאנית – 22 במרץ 2001, אנקרה, טורקיה) הייתה הטייסת הטורקית הראשונה ונחשבת לטייסת הקרב הראשונה בעולם. גקצ'ן הייתה אחת מילדיו המאומצים של אתאטורק, והוא שהעניק לה את שמה.

## קורות חייה ופועלה
סביהה גקצ'ן נולדה בעיר בורסה להורים ממוצא בוסני, שמתו בילדותה. היא אומצה ב-1925, בגיל 12, על ידי אתאטורק, והודות לכך קיבלה חינוך בבתי-ספר פרטיים באנקרה ובאיסטנבול.
בתמיכתו של אתאטורק, שראה חשיבות רבה בטיפוח התעופה בטורקיה, התקבלה לבית הספר הממלכתי לטיסה. ב-1935 החלה בלימודי דאייה ונשלחה לרוסיה להשלמתם, ובהמשך עברה לכלי טיִס ממונעים. ב-1936 התקבלה לבית הספר הצבאי לטיסה באסקישהיר שבו הוכשרה לטיִס במשימות צבאיות.

ב-1937 השתתפה בתמרונים צבאיים באזור תראקיה והים האגאי. באותה שנה מילאה משימות הפצצה במבצע הצבאי לדיכוי מרד הכורדים שהנהיג סֶיִיד ריזה , מבצע המוכר כטבח דרסים. על חלקהּ בתקיפות האוויריות הוענק לה עיטור בטקס ממלכתי, שבו השתתפו נשיא המדינה, ראש הממשלה והרמטכ"ל, ונקבע מעמדה כגיבורה לאומית. באותה שנה לקחה גקצ'ן חלק בפעולות בחבל אלכסנדרטה (האטיי) נגד מפגינים שמחו על התוכניות לקריעתו מסוריה וסיפוחו לטורקיה בתום המנדט הצרפתי. בשבוע הראשון של יוני 1938 ביצעה טיסות יחיד בין איסטנבול, אתונה, סופיה, בלגרד ובוקרשט, וזכתה בכך לפרסום עולמי. גקצ'ן השתחררה משירות צבאי אחרי מותו של אתאטורק. היא מונתה למדריכה בבית הספר לטיִס של האגודה האווירונאוטית הטורקית  ומילאה תפקיד זה עד שנת 1955. כמו כן נמנתה עם חברי מועצת המנהלים של האגודה. גקצ'ן המשיכה להטיס מטוסים עד שנת 1964. לזכותה כ-8,000 שעות טיסה, מתוכן 32 שעות במשימות קרביות.

ב-1991 קיבלה מדליית זהב מאת הפדרציה הבינלאומית לאווירונאוטיקה. ב-1996 הייתה האישה היחידה בכרזה של "20 האוויראים הגדולים בהיסטוריה", שהפיק חיל האוויר האמריקאי. יום הולדתה ה-96 (22 במרץ 2009) נחגג בשרבוט גוגל.

סביהה גקצ'ן הייתה לאחד מסמלי טורקיה המודרנית והחילונית וגילמה בחייה את התמורות המהפכניות שהנהיג אתאטורק במעמד האישה. נמל התעופה הבינלאומי השני של איסטנבול על שמה – סביהה גקצ'ן.

## קישורים חיצוניים

* סביהה גקצ'ן באתר "היא-סטוריה" 

## הערות שוליים

קטגוריה:טייסות (נשים)
קטגוריה:טורקיה: אישים
קטגוריה:טורקיה: תעופה
קטגוריה:טורקים ממוצא בוסני
קטגוריה:ילידות 1913
קטגוריה:נפטרות ב-2001
קטגוריה:נפטרים ב-2001
ענבייה

**עִנְבייה** (**uvea**; ולפי המונח האנטומי: **גְּלִימַת גַּלְגַּל הָעַיִן הַמְּצֻנֶּרֶת**, TA: tunica vasculosa bulbi), שנקראה בעבר **גְּלִימַת הָעַיִן הָאֶמְצָעִית** (tunica media oculi), היא הגלימה האמצעית מבין שלוש הגלימות המרכיבות את העין. כאשר שכבה זו מוצאת מעין אנושית בנתיחה שלאחר המוות היא כהה ודומה בגודלה לענב וייתכן שזהו המקור לשמה.

## חלקי הענבייה
הענבייה מורכבת משלושה חלקים אנטומיים מרכזיים:
* הקשתית היא החלק הקדמי ביותר בענבייה היוצרת את אישון העין. האישון הוא למעשה חלל שגודלו נקבע על ידי תנועת קבוצת שרירים מרחיבי אישון (dilator muscles) וקבוצת שרירים סוגרי אישון (sphincter muscles) הנתונים להשפעה פאראסימפתטית וסימפתטית בהתאמה. גודל האישון חשוב לקביעת כמות האור הנכנסת לעין. נוסף על כך, שינוי גודל האישון משנה את גודל זווית הקשתית ואת פתח תעלות ניקוז הנוזל התוך-עיני. כאשר האישון רחב קטנה זווית הניקוז וגדל הלחץ התוך עיני, ואילו כשהאישון מצטמצם גדלה זווית הניקוז והלחץ בעין יורד. מסיבה זו שרירים אלה משמשים יעד לפעילות תרופות לטיפול בגלאוקומה, מחלה המאופיינת לעיתים קרובות על ידי לחץ תוך-עיני מוגבר.
* הגוף הריסי הוא החלק האמצעי בענבייה. תפקידו לייצר את נוזל העין וכן הוא מתחבר לעדשה באמצעות השרירים הריסניים, וכך משמש לשינוי צורת העדשה לשינוי מוקד הראייה.
* השכבה הדמית היא החלק האחורי בענבייה ותפקידה אספקת דם וחומרי מזון לעין ולרשתית.

## תפקידי הענבייה
* בקרת כמות האור הנכנסת לעין – הענבייה משנה את כמות האור הנכנסת לעין הן על ידי שינוי צורך האישון - הגדלתו בחושך וצמצומו באור, וכן על ידי ספיגת קרני אור לא ממוקדות החודרות מבעד לאישון או דרך לובן העין על ידי הפיגמנט.
* ייצור הנוזל הזגוגי האחראי על הזנת העין ושמירת הלחץ התוך-עיני.
* מיקוד אור על ידי שינוי צורת העדשה באמצעות השרירים הריסניים.
* השתתפות ביצירת מחסום דם-נוזל העין (aqueous blood barrier) ובכך שמירה על מזעור התגובה האימונולוגית בעין.
תפקידים אלו נמצאים בבקרת מערכת העצבים האוטונומית.

## ראו גם
* דלקת הענבייה
* עיוורון ירח (בסוסים)

## הערות שוליים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:עין
קטופה

**קֵטוּפָּה** (שם מדעי: *Ketupa*) היא סוג של דורס לילה ממשפחת הינשופיים בעלי אורח חיים חצי-מיימי.

המינים בסוג עברו כמה שינויים טקסונומיים, כשחלקם סווגו בעבר בסוג אוח (''Bubo''), אך כיום מקובל לשייך לסוג 12 מינים.

אלו עופות גדולים מאוד שכוללים את המין השני בגודלו בסדרת דורסי הלילה - אוח בלקיסטון שמגיע למשקל של 4.6 ק"ג, קטן רק מהאוח המצוי. הם בעלי נוצות חומות, עיניים גדולות וצהובות וציצות דמויות-אוזניים שעירות.

עופות אלה שוכנים ביערות בקרבה למקווי מים עומדים או רדודים והם צדים דגים, צפרדעים, סרטני מים מתוקים וטרף דומה.

## מיני הקטופה

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1830
קטגוריה:טקסונים שתוארו בידי רנה לסון
קטגוריה:ינשופיים
פרנס קריק

**פרנס קריק** (באנגלית: **Furnace Creek**, מילולית "ערוץ הכבשן") הוא יישוב בעמק המוות במחוז איניו שבקליפורניה. היישוב אינו יישוב קבע, אלא יישוב שמוגדר על ידי לשכת מפקד האוכלוסין של ארצות הברית לצרכים סטטיסטיים. בשנת 2000 "חיו" בו 31 איש, והאוכלוסייה בו הדלדלה ל-24 איש בלבד בשנת 2010. הוא נמצא בגובה של 58 מטרים מתחת לגובה פני הים. ביישוב זה נמדדה טמפרטורת האוויר הגבוהה ביותר בעולם, ב-10 ביולי 1913 נמדדה בו טמפרטורה של 56.7 מעלות צלזיוס, אם כי מספר מטאורולגים חולקים על אמיתותה של המדידה שנערכה בשנת 1913. כמו כן, טמפרטורת השטח שלו נמדדה ואף היא הגבוהה ביותר בעולם, 93.9 מעלות צלזיוס ב-15 ביולי 1917.

מרכז המבקרים, המוזיאון ומטהו של "הפארק הלאומי עמק המוות" נמצאים בפרנס קריק. בקרבת היישוב נמצא מסלול גולף הממוקם בגובה של 65 מטרים מתחת לגובה פני הים. זהו מסלול הגולף הנמוך ביותר בעולם. בקיץ, אתרי הלינה סגורים בפני המבקרים שכן הטמפרטורה בחודשי הקיץ עומדת בממוצע על 52 מעלות. במרחק של 1.21 קילומטרים מערבית ליישוב קיים נמל תעופה קטן.

## גאוגרפיה ואקלים
על פי לשכת מפקד האוכלוסין שטחו של ה"יישוב" הוא 82 קילומטרים רבועים, כאשר 99 אחוזים משטחו הם שטח יבשה.

בין השנים 1911 עד 2006, הטמפרטורה הגבוהה הממוצעת בפרנס קריק עמדה על 33 מעלות, ואילו הטמפרטורה בחודשי החורף עמדה על 17.2 מעלות (צלזיוס). בפרק זמן זה, החודש החם ביותר היה יולי וממוצע הטמפרטורות הגבוהות שלו עמד על 46.9 מעלות. החודש היבש ביותר היה יוני, וממוצע המשקעים בו עמד על 1.3 מילימטרים.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: יישובים לצורכי מפקד אוכלוסין
הייקו מאס

**הייקו יוזף מאס** (בגרמנית: **Heiko Josef Maas**; נולד ב-19 בספטמבר 1966) הוא פוליטיקאי גרמני שכיהן כשר החוץ של גרמניה וחבר הקבינט. קודם לכן, מ-17 בדצמבר 2013 עד 14 במרץ 2018, כיהן כשר המשפטים הפדרלי להגנת הצרכן.

מאס הוא חבר המפלגה הסוציאל-דמוקרטית של גרמניה.

## ביוגרפיה

מאס נולד בסארלואי למשפחה קתולית. לפני מינויו לממשל הפדרלי היה פעיל בפוליטיקה של חבל הסאר, שם כיהן כשר לאיכות הסביבה, אנרגיה ותחבורה (1998–1999), שר הכלכלה, העבודה, האנרגיה והתחבורה (2012–2013) וסגן שר-נשיא של זארלנד (2012–2013).

קובץ:Reuven Rivlin at a meeting with Heiko Maas, March 2018 (6396).jpg|נשיא מדינת ישראל ראובן ריבלין בפגישת עבודה מדינית עם שר החוץ של גרמניה, הייקו מאס, שביקר בישראל, מרץ 2018


## קישורים חיצוניים

* 

* , בערוץ ה-YouTube הרשמי של תאגיד השידור הישראלי
* 

קטגוריה:שרי החוץ של גרמניה
קטגוריה:שרי המשפטים של גרמניה
קטגוריה:חברי המפלגה הסוציאל-דמוקרטית של גרמניה
קטגוריה:גרמנים שנולדו ב-1966
אלכסנדרה ניקולאייבנה, הנסיכה הגדולה של רוסיה

**אלכסנדרה ניקולאייבנה, הנסיכה הגדולה של רוסיה** (ברוסית: **Александра Николаевна Рома́нова**; 24 ביוני 1825 - 10 באוגוסט 1844), הייתה בתו של ניקולאי הראשון, קיסר רוסיה, ואשתו של פרידריך וילהלם, נסיך הסן-קאסל.

## ביוגרפיה
אלכסנדרה נולדה בסנקט פטרבורג ב-24 ביוני 1825, לניקולאי הראשון, קיסר רוסיה ולשרלוטה, נסיכת פרוסיה, בתם של פרידריך וילהלם השלישי, מלך פרוסיה ולואיזה, נסיכת מקלנבורג-שטרליץ. אלכסנדרה ירשה את המבט הפרוסי של אמה, והייתה דומה לסבתה לואיזה, מלכת פרוסיה. הוריה היו מסורים לילדיהם והיו הורים חמימים ומלאי חיבה, שאף שיחקו עם ילדיהם ושרו עמם.

אלכסנדרה התחנכה בחברת אחיותיה מריה ואולגה, החדרים שלהם, שהיו ממוקמים בקומת הקרקע של ארמון החורף, היו עם אוויר צח בכל עונות השנה, ורופאים שלטו בתזונת הבנות. החינוך של מריה הושם בפיקוחו של הסופר הליברלי, המשורר והסופר וסילי ז'וקובסקי, שהיה בעבר המורה הרוסי של אמה - אלכסנדרה פיודורובנה. ז'וקובסקי נשאר בקשר הדוק עם חצר המלוכה עד מותו. אלכסנדרה ואחיותיה קיבלו שיעורי ריקוד, מוזיקה וציור, והיא הייתה המוזיקאית במשפחה ואף מוכשרת מספיק כדי להעפיל לשיעורים של הסופרן הנודעת הנרייטה זונטאג. כמו כן היא הייתה מפורסמת בקרב החברה הגבובב בסנקט פטרבורג, בשל שנינותה ואישיותה התוססת.

בשנת 1843 ביקר פרידריך וילהלם, נסיך הסן-קאסל ברוסיה והתאהב באלכסנדרה, על אף שמלכתחילה הציעו לו את אחותה אולגה ניקולאייבנה, הנסיכה הגדולה של רוסיה, וב-28 בינואר 1844 התחתנו השניים בסנקט פטרבורג. זמן קצר לאחר הנישואים חלתה אלכסנדרה בשחפת, וכתוצאה מכך הסתבך ההריון שלה, והיא ילדה את בנה 3 חודשים לפני הזמן, וזמן קצר לאחר מכן מתו שניהם.

בשנת 1853 התחתן בעלה פרידריך וילהלם בשנית עם אנה, נסיכת פרוסיה, בתם של קרל, נסיך פרוסיה ומריה, נסיכת סקסוניה-ויימאר-אייזנך, אך הוא לא נקשר אף פעם רגשית לאשתו השנייה, עקב צערו על מות אלכסנדרה, שמכך לא התאושש עד מותו.

## אילן יוחסין

## קישורים חיצוניים

* 

קטגוריה:שושלת רומנוב
קטגוריה:נסיכות רוסיות
קטגוריה:ילידות 1825
קטגוריה:נפטרות ב-1844